এদিকে, ইসলামী আন্দোলন বাংলাদেশের আমির পীর সাহেব চরমোনাই সৈয়দ মো. রেজাউল করিম অভিযোগ করেছেন, তার দলের নয়জন নেতা-কর্মীকে খুঁজে পাওয়া যাচ্ছে না। গতকাল এক সাংবাদিক সম্মেলনে তিনি এই অভিযোগ করেন।  হরতালের প্রথম দিন রবিবার বিভিন্ন স্থানে সংঘর্ষ, হামলা, ধরপাকড়ের ঘটনা ঘটলেও গতকাল সেসবের বালাই ছিল না। সকালে রাজধানীর জীবনযাত্রা ছিল অনেকটা স্বাভাবিক। কোথাও হরতালকারীদের উপস্থিতি ছিল না। সকাল থেকে নগরীর অধিকাংশ সড়কে স্বাভাবিক যানবাহন চলাচল করেছে। বাস ছাড়া প্রাইভেট গাড়িও চলতে দেখা গেছে। কিছু কিছু সড়কে যানজটও লক্ষ্য করা গেছে।